
	Fundamentare
	Disciplina Metodologia cercetării biomedicale permite formarea unei concepţii sistemice despre principalele orientări metodologice, metodele şi procedeele de cercetare în medicină. Are scopul de a furniza doctoranzilor cunoștințe teoretice despre tipuri de studii, abilități practice și atitudinale privind conceptele de bază ale cercetării științifice, elaborarea Protocolului de studiu (actualitatea temei abordate bazată pe analiza critică a literaturii științifice, scopul și obiectivele, eșantionul/loturile reprezentative, criterii de includere și de excludere, ipoteza și metode de cercetare, metode de prelucrare și rezultatele așteptate), respectarea etapelor în realizarea studiului științific și prezentarea calitativă a rezultatelor cercetării sub diverse forme.

	Competențele obținute
	CP 1. Implementarea competențelor de studiere avansată în elaborarea Protocolului de studiu pentru proiectul de cercetare de doctorat. 
CP 2.   Formarea abilității de a lucra în echipă, bazată pe conlucrare eficientă, cooperare și asumarea responsabilităților.
CP 3.  Perfecțarea abilităților de utilizare optimă a surselor de informare, metodelor de cercetare, mijloacelor de prezentare și comunicare rezultatelor studiului realizat și a resurselor de formare profesională asistată de tehnologiile informatice.

	Conținutul disciplinei
	Actualități în epidemiologia clinică: etapele dezvoltării cunoștințelor
medicale, formele ale cunoșterii, caracteristica cercetării medicale, surse ale cunoașterii în medicină. Metoda științifică: sistematică, empirică, controlată și
critică. Inducţia vs. deducţia în procesul cercetării. Metodologia cercetării: definiția, metode şi instrumente de cercetare, determinantele cercetării ştiinţifice, etapele cercetării, protocolul de studiu. Reguli de formularea scopului și obiectivelor. Tipuri de ipoteze științifice. Testarea ipotezelor: eroarea de tip I și eroarea de tip II. Factori de confuzie și erori potențiale în studii științifice. Documentarea în cercetarea știinţifică. Clasificarea studiilor științifice (primare, secundare, cantitative, calitative) prin descrierea metodelor de cercetare, metodelor de acumularea datelor primare, metodelor de prelucrarea și prezentarea rezultatelor obținute. Caracteristica instrumentelor în dependența de tipul de studiu planificat. Etapele în proiectarea și elaborarea unui chestionar de la zero: (1) - specificarea informaţiei în corespunderea cu  obiectivele cercetării; (2) - stabilirea metodei de culegere a datelor; (3) - elaborarea întrebărilor; (4) - proiectarea caracteristicilor fizice ale chestionarului; (5) - avizarea chestionarului și (6) - pretestarea şi revizuirea chestionarului. Chestionar standardizat: validitatea conținutului, constructiei și
verificare statistică (coeficient Cronbach-alpha).

	Tematica prezentată
	Epidemiologia clinică: etapele dezvoltării, obiectivele, noțiuni de bază. Clasificarea studiilor științifice. Metodologia cercetării științifice: etapele cercetarii științifice, metode de cercetare, instrumente pentru cercetare (chestionar elaborat pentru studiu, chestionar standardizat, scale de măsurare stării de sănătate, bunăstării psihologice și calității vieții în legătură cu sănătatea) protocolul de cercetare. Studiile observaționale descriptive: clasificare, principii metodologice, metode de acumularea și analiza datelor primare, metode de interpretarea rezultatelor, avantaje si dezavantaje. Studiile observaționale analitice caz-martor: scopul, direcția și secvența temporală, diagrama de flux, criterii de includere și de excludere, caracteristica loturilor, calcularea indicatorilor (Tabelul 2x2), importanța 95% intervalului de încredere în evaluarea raportului șanselor (RȘ), avantaje și dezavantaje. Studiile observaționale analitice de cohortă: scopul, direcția și secvența temporală, sinonime, diagrama de flux, criterii de includere și de excludere, caracteristica loturilor, calcularea indicatorilor (Tabelul 2x2), importanța 95% intervalului de încredere în evaluarea riscului relativ (RR), avantaje și dezavantaje. Studiile experimentale: clasificarea, scopul. Studii clinice randomizate (SCR) pentru testarea medicamentelor noi: etapa I (studiu preclinic: reguli, loturi, diagrama de flux) și etapa II: patru faze,  ”randomizare” și ”mascare”, criterii de includere și de excludere, caracteristica loturilor, modele (tratamentului în paralel, tratamentului de substituire și încrucişat), calcularea indicatorilor (Tabelul 2x2), importanța 95% intervalului de încredere în evaluarea riscului relativ (RR) și numărul necesar de tratat (NNT). Studiu terapeutic controlat și studiu secvențial (pre- și post - tratament). Studii experimentale preventive pentru evaluarea strategiilor de prevenție și testarea metodelor educaționale pentru sănătate. Avantaje și dezavantaje. Studii experimentale de diagnostic:                       clasificarea. Caracteristica testelor screening. Metodologia în evaluarea unui nou test diagnostic. Indicatori de evaluare rezultatelor.  Curbele ROC. Avantaje și dezavantaje.

